open-index/open-wikipedia-markdown huggingface dataset:
Maiks Brauns

**Maikls "Maiks" Brauns** (; dzimis  Kolumbusā, Ohaio štatā, ASV) ir amerikāņu basketbola treneris. 2026. gadā viņš ir Nacionālās basketbola asociācijas (NBA) komandas Ņujorkas "Knicks" galvenais treneris. No 2022. gada līdz 2024. gadam bija Sakramento "Kings" galvenais treneris, bet iepriekš vadījis arī citas komandas. Četrkārtējs NBA čempions kā treneris asistents ar Sanantonio "Spurs" un Goldensteitas "Warriors".

## Karjera
Trenera karjeru uzsāka 1997. gadā kā Vašingtonas "Wizards" trenera asistents. Vēl laika posmā līdz 2005. gadam bijis Sanantonio "Spurs" un Indiānas "Pacers" klubu trenera asistents.

Pirmoreiz par kāda NBA kluba galveno treneri M. Brauns kļuva , kad tika apstiprināts par Klīvlendas "Cavaliers" galveno treneri, kurā spēlēja viena no līgas lielākajām zvaigznēm Lebrons Džeimss. 2008.—2009. gada sezonā viņš tika atzīts par sezonas labāko treneri līgā, tāpat bija 2009. gada NBA Visu zvaigžņu spēles Austrumu konferences komandas treneris.

M. Brauna vadībā "Cavaliers" ir 2007. gadā sasnieguši NBA finālu, 2009. gadā — konferences finālu un 2010. gadā — konferences pusfinālu. Viņš tika atlaists no "Cavaliers" galvenā trenera amata . 2010.—2011. gada sezonas laikā viņš trenēja dažādas jaunatnes komandas.

 M. Brauns tika apstiprināts par Fila Džeksona aizstājēju Losandželosas "Lakers" galvenā trenera amatā. Amatā noturējās līdz 2012. gada novembrim.

2020. gada 5. februārī Brauns tika apstiprināts par jauno Nigērijas vīriešu basketbola valstsvienības galveno treneri, amatā palika līdz 2022. gadam.

2022. gada 9. maijā Brauns tika iecelts par Sakramento "Kings" galveno treneri. Savā debijas sezonā viņš aizveda "Kings" komandu līdz 48—34 sezonas uzvaru un zaudējumu attiecībai, komandai pirmo reizi kopš 2006. gada
iekļūstot izslēgšanas spēlēs. 2023. gadā M. Brauns tika atzīts par NBA gada labāko treneri, saņemot 100 balsis un kļūstot par pirmo treneri vēsturē, kurš ieguvis šo balvu ar vienbalsīgu balsojumu.

2025. gadā apstiprināts par Ņujorkas "Knicks" galveno treneri.

## Atsauces

## Ārējās saites

* College playing statistics
Vejinmi Efedžuku

**Vejinmi Efedžuku Rouzs** (; dzimis **Oricevejinmi Efedžuku** ()  Kvīnsā, Ņujorkā, ASV), pazīstams arī kā **Vejinmi Efedžuku** (), ir profesionāls jamaikiešu basketbolists, spēlē saspēles vaditaja pozīcijā, Jamaikas basketbola izlases dalībnieks. Pašlaik (2011) pārstāv Itālijas klubu "Pepsi Juvecaserta".

## Karjera
Spēlējis NCAA, kurā pārstāvēja Providensas universitātes basketbola komandu "Friars". Universitātes sastāvā aizvadīja četras sezonas (2005.—2006. līdz 2008.—2009.). Pēdējā gadā viņš 33 spēlēs vidēji guva 15,7 punktus, savāca 4 atlēkušās bumbas un atdeva 2,3 rezultatīvas piespēles.

Spēlētājs neizvēlējās pieteikties NBA draftam, tā vietā 2009.—2010. gada sezonas sākumā spēlēja Spānijas otrās divīzijas klubā Tenerife Rural. 2009. gada decembrī parakstīja līgumu ar Latvijas basketbola līgas klubu BK Barons. Ta sastāvā kļuva par Latvijas čempionu un tik atzīts par finālsērijas vērtīgāko spēlētāju. 2010. gada vasarā piedalījās NBA Vasaras līgā. Tajā aizvadīja četras spēles Maiami "Heat" sastāvā. Vidēji spēlē guva 11,8 punktus un savāca 2,3 atlēkušās bumbas.

2010.—2011. gada sezonu uzsāka Čehijas līgas klubā CEZ Nymburk. Kluba sastāvā aizvadīja tikai dažus mēnešus, novembrī pievienojās Ukrainas klubam Zaporožjes "Ferro-ZNTU". Arī "Ferro-ZNTU" sastāvā neaizvadīja lielu sezonas daļu. Janvārī parakstīja līgumu ar citu LBL klubu BK Ventspils.

Pēc 2010.—2011. gada sezonas peivienojās Itālijas līgas klubam "Pepsi Juvecaserta".

2011. gada augustā nomainīja vārdu uz Vejinmi Efedžuku Rouzs.

## Atsauces

## Ārējās saites
* LBL profils
* Draft Express profils
Nora Cēsniece

**Nora Cēsniece** (dzimusi , mirusi ) bija latviešu vitrāžiste, gleznotāja un vitrāžista Egona Cēsnieka meita.

## Dzīvesgājums
Nora Cēsniece ir dzimusi 1941. gada 15. aprīlī Rīgā. 1959. gadā beigusi Jaņa Rozentāla Rīgas mākslas vidusskolu, bet 1964. gadā Latvijas Valsts Mākslas akadēmiju pie vadītāja Induļa Zariņa ar diplomdarbu "Tēva portrets". No 1964. līdz 1966. gadam mācījusies Ļeņingradā (tagad Sanktpēterburgā) Iļja Repina Glezniecības, tēlniecības un arhitektūras institūta Mākslas vēstures un teorijas nodaļā aspirantūrā. No 1966. gada strādājusi kombinātā "Māksla", bet no 1976. gada Dekoratīvās mākslas kombinātā vitrāžu iecirknī. No 1973. līdz 1984. gadam vadījusi zīmēšanas studiju Arhitektu savienībā. No 1975. gada bija Mākslinieku savienības biedre. 1993. gadā sāka strādāt SIA "Bīķeru vitrāžas".

## Mākslinieciskā darbība
Izstādēs piedalās no 1966. gada. Vitrāžās darbiem raksturīga radoša pieeja māksliniecisko un tehnisko uzdevumu risinājumam, kā arī daudzveidība. Veidoja brīvas, figurālas kompozīcijas, kā arī ornamentāla rakstura vitrāžas.

### Zināmākās vitrāžas
"Upes dzelme" (1969), "Spīdola" (1966), abas vitrāžas radītas Rīgas piena kombināta pirtij Murjāņos. Vitrāža "Māte" (1974) atrodas Straupes evaņģēliski luteriskajā baznīcā. Vairākas vitrāžas atrodas Misiņa bibliotēkā. 1986. gadā radīta vitrāža kafejnīcai "Pie Kristapa". 1987. gadā radīti divi triptihi Smiltenes poliklīnikai un Komunālās saimniecības ministrijai.

## Atsauces

## Ārējās saites
* Mākslinieces tīmekļa vietne
Lingua franca

[thumb|[Angļu valoda|Angļu valodas izplatība]]
***Lingua franca*** (no latīņu valodas — 'franku mēle') ir valodniecībā lietots apzīmējums starptautu saziņas valodai etniski jauktos apgabalos. Tā parasti ir kādas valodas vienkāršota forma, kas adaptējusi vairāku citu valodu vai dialektu iezīmes. Kā *lingua franca* dažādos vēstures posmos Eiropā kalpoja grieķu, latīņu, franču, angļu valoda. Citos reģionos kā vienkāršota starptautu valoda lietota arī ķīniešu (Tālajos Austrumos), sanskrits (Dienvidāzijā), arābu (Tuvajos Austrumos), svahili (Austrumāfrikā), spāņu un portugāļu (Latīņamerikā), krievu (bijušā Austrumu bloka valstīs) un daudzas citas valodas. Mūsdienās pasaules *lingua franca* ir angļu valoda.

## Izcelsme
Iespējams, ka sākotnēji par „franku mēli“ dēvēja saziņas valodu, ko lietoja bijušās Romas impērijas teritorijā apmetušās barbaru tautas. Vēlajos viduslaikos un Renesanses laikmetā to attiecināja arī uz saziņas valodu, ko satiksmē ar krustnešiem, Venēcijas un Dženovas tirgotājiem lietoja Vidusjūras baseina neromāņu valodās runājošie, latīņu valodai piejaucot arābu, grieķu, turku un citas izcelsmes vārdus. Vārds *lingua franca* pirmo reizi rakstos lietots 1678. gadā.
thumb|Grieķu koinē
Vēl agrāk starptautu saziņas valodai tika lietots grieķu apzīmējums **koinē** ( — 'kopējs'), kas cēlies no antīkā laikmeta apzīmējuma saziņas valodai, ko lietoja Maķedonijas Aleksandra armijas dažādu tautību karavīri. Helēnisma laikā koine kļuva par dominējošo saziņas valodu Tuvajos Austrumos.

## Atsauces

## Ārējās saites
Svētā Miķeļa un Svētās Gudulas katedrāle

**Svētā Miķeļa un Svētās Gudulas katedrāle** () pieder Romas Katoļu Baznīcai un tā ir viens no Briseles ievērojamiem tūrisma objektiem kā izcilākā Brabantes gotikas stila celtne. Tā atrodas Briseles augšpilsētā.

Svētā Miķeļa un Svētās Gudulas katedrāle ir nozīmīgākā un galvenā Beļģijas katedrāle, kuras statusu ieguva 1962. gadā.

## Vēsture
Šajā vietā baznīca ir atradusies jau 11. gadsimtā, taču šīs gotiskās katedrāles celtniecība iesākās Brabantes grāfa Anrī I valdīšanas laikā 1225. gadā un turpinājās 300 gadus. Kad 16. gadsimtā Kārļa V valdīšanas laikā tika uzbūvēti dvīņu torņi, baznīcas celtniecība tika pabeigta. Katedrāli cēla no vietējās akmeņlauztuvēs iegūtā kaļķakmens. Laikā no 1579. līdz 1580. gadam baznīcā norisinājās svētbilžu grautiņi, vēlāk, 1783. gadā — franču revolucionāru laupīšanas, tāpēc pašreizējās katedrāles interjers ir salīdzinoši nabadzīgs. Gaidot Romas pāvesta Jāņa Pāvila II ierašanos Beļģijā Briselē, katedrāle tika restaurēta 20. gadsimta 90. gados, parādot tās krāšņumu.

## Galvenie apskates objekti
* Dvīņu torņi, kas ir projektēti 15. gadsimtā; tie ir savā ziņā unikāli, jo Brabantes gotikas dievnamiem ir raksturīgs tikai viens tornis.
* Svētās Gudulas skulptūra, 7. gadsimta svētā, kas briseliešiem ir ļoti dārga. Protestantu nemieru laikā viņas mirstīgās atliekas tika izsvaidītas, kas stiprināja viņas kultu.
* Barokālā kancele; šo grezno kanceli 1699. gadā projektēja Antverpenē dzimušais tēlnieks Anrī Fransuā. Tā baznīcā tika uzstādīta 1776. gadā.
* Svētā Miķeļa statuja — pilsētas simbols, kas izsaka svētā saikni ar pilsētu. Mākslas darbs ataino, kā svētais patrons erceņģelis Miķelis nogalina pūķi, izstāvot pilsētu.
* Loga vitrāža "Pastarā tiesa", 1528. gadā radītā vitrāža, kurā attēlots Jēzus Kristus, sagaidot augšāmcelšanos. Vitrāžā dominē 16. gadsimta valdošā stila krāsas — dzeltenā, zilā un sarkanā. Loga rūtis ir veidotas renesanses stilā, kuras apvij barokālas ziedu vītnes.
* Transepta logu 1538. gada vitrāžas, kurās ir attēloti Beļģijas valdnieki. To dizainu ir veidojis Jans Hāks pēc Bārenta van Orleja skicēm.
* Sākotnējās baznīcas detaļas (1047. g.), kas ir atklātas restaurācijas darbu laikā. Tās — romānikas stila detaļas, ir apskatāmas katedrāles kriptā.

## Attēlu galerija

Attēls:Sv.Gudulas, Miķela katedrāle1.jpg|Iekšskats
Attēls:Sv.Gudulas, Miķela katedrāle2.jpg|Iekšskata fragments
Attēls:Sv.Gudulas, Miķela katedrāle4.jpg|Iekšskata fragments
Attēls:St Michael and Gudula podium.jpg|Barokālā kancele
Attēls:St-Michel-et-Gudule Interieur.jpg|Iekšskats
Attēls:Grenzing Organ in the St. Michael and Gudula Cathedral Brussels.jpg|Ērģeles
Attēls:St Michael and Gudula nave sculpture 2.jpg|Svētās Gudulas skulptūra
Attēls:St Michael and Gudula nave sculpture 1.jpg|Svētā Miķeļa skulptūra
Attēls:Sainte Gudule 2.JPG|Skats uz katedrāli no sāna.


## Ārējās saites

* Oficiālais katedrāles saits
* Virtuāla katedrāles apskate
* Katedrāle
* Attēli
* Katedrāle
NBA finālsērija

thumb|NBA finālu logo.
**[[Nacionālā basketbola asociācija|NBA]] finālsērija** ir Nacionālās basketbola asociācijas sezonas noslēguma sērija, kurā tiek noskaidrots NBA čempions.

Sērija tiek aizvadīta starp Austrumu un Rietumu konferenču finālu uzvarētājiem. Finālsērijas uzvarētājs saņem Lerija O'Braiena čempionu balvu. NBA finālsērija ir tikusi aizvadīta kopš pirmās NBA (pirms tam BAA) sezonas.

Kopš 1985. gada finālsērijas uzvarētājs tiek noskaidrots pēc 2—3—2 mājas/izbraukuma spēļu formāta.

Visvairāk reižu (32) finālsērijā ir spēlējis Losandželosas "Lakers". Otrie biežākie finālsērijas dalībnieki ir Bostonas "Celtics" (22). Abas komandas ir panākumiem bagātākās komandas, abas izcīnījušas pa 17 čempiontituliem.

Pašreizējie (2025) NBA čempioni ir Oklahomasitijas "Thunder".

## Skatīt arī
* NBA čempioni

## Ārējās saites
* NBA mājaslapa
Suverenitāte

**Suverenitāte** ( — 'augstākā vara') ir abstrakts juridiskais jēdziens, kas apzīmē valsts augstāko varu savās iekšējās lietās, neatkarību no citām valstīm starptautiskajās attiecībās un brīvību no jebkuriem ārējiem spēkiem. Tam ir ne tikai politiska, bet arī sociāla un ekonomiska nozīme. 

Sākotnēji jēdziens "suverenitāte" bija ekvivalents jēdzienam "augstākā vara", kas kalpoja viduslaiku augstākajiem feodālajiem valdniekiem cīņā pret citiem feodāļiem un Romas pāvesta pretenzijām. 19. gadsimta beigās tā nozīme mainījās uz mūsdienu izpratni.

## Ārējās saites
Doms

**Doms** var būt:

* katedrāle — kristīga baznīca, kurā atrodas metropolīta, arhibīskapa vai bīskapa katedra jeb tronis;
* Doms (virsotne) — trešā augstākā kalnu virsotne Alpos.
Losis

**Losis** (arī **Lose**, **Loša**, **Lošupe**, **Lošupīte**, **Luša**, **Luše**, **Lūše**, ) ir Ventas kreisā krasta pieteka Saldus un Dienvidkurzemes novados Latvijā un Telšu un Klaipēdas apriņķos Lietuvā. Sākas Beržtvu mežā uz Klaipēdas un Telšu apriņķu robežas. Augštecē tek ziemeļu virzienā līdz Latvijas robežai, tad pagriežas uz austrumiem un 27 km ir Latvijas un Lietuvas robežupe. Pirms Kalniem pagriežas uz ziemeļiem un pēc 8 km ietek Ventā. Augštecē līdz tagad slēgtajam Mažeiķu—Liepājas dzelzceļam upes gultne regulēta, lejpus Kalniem izbūvēts Kanavišķu dīķis. Lielākās pietekas ir Spinnis, Dārģis, Zvērupe un robežupe Jāņupīte (visas kreisās).

## Atsauces
Konstantīns Gorovikovs

**Konstantīns Gorovikovs** (; dzimis 1977. gada 31. augustā Novosibirskā) ir bijušais krievu hokejists, centra uzbrucējs, Krievijas hokeja izlases dalībnieks. Karjeras laikā aizvadījis 974 spēles Krievijas Superlīgā un KHL, gūstot 437 rezultativitātes punktus. 2012. un 2013. gadā Maskavas "OHK Dinamo" sastāvā izcīnījis Gagarina kausu. Krievijas hokeja izlases rindās kļuvis par divkārtēju Pasaules čempionu.

## Spēlētāja karjera
Savu profesionālā spēlētāja karjeru Konstantīns uzsāka 1994. gadā, spēlējot Starptautiskās hokeja līgas kluba Sanktpēterburgas SKA rindās. Pēc tam, kad Gorovikovu 1999. gada NHL draftā izvēlējās Otavas "Senators", nākamās divas sezonas krievu uzbrucējs aizvadīja Grandrepidsas "Griffins" rindās, taču tad atgriezās Krievijā, pievienojoties Krievijas Superlīgas kluba Ufas "Salavat Julajev" rindām. 2003.—04. sezonu Konstantīns aizvadīja Čerepovecas "Severstal" rindās, taču tad atgriezās Sanktpēterburgā. 2005. gadā Gorovikovs uzsāka spēlēt Omskas "Avangard" rindās, taču no 2007. līdz 2010. gadam atkal spēlēja Sanktpēterburgas SKA vienībā.

2010.—11. sezonā Konstantīns spēlēja Maskavas "Dinamo" rindās. 2011.—12. un 2012.—13. gada sezonās kluba sastāvā izcīnīja Gagarina kausu. "Dinamo" sastāvā spēlēja līdz 2017. gadam, kad noslēdza karjeru.

Krievijas izlases rindās spēlējis četros Pasaules čempionātos, 2008. un 2009. gadā izcīnot Pasaules čempiona titulu.

## Ārējās saites
Spriņģukalns

**Spriņģukalns** ir Līgatnes pilsētas daļa Līgatnes upes labajā krastā. Izveidojusies kā Ānfabrikas strādnieku ciems Ķempju pagasta pusē. 1925. gadā Spriņģukalnam piešķīra biezi apdzīvotas vietas statusu. 1933. gadā Ķempju pagastu pievienoja Līgatnes pagastam un 1935. gadā Spriņģukalnu apvienoja ar Līgatni, izveidojot Līgatnes papīrfabrikas ciemu.

## Atsauces
Batlers

**Batlers** (no  — 'virssulainis'; sieviešu dzimtē **Batlere**) ir angļu cilmes uzvārds. Cilvēki ar šo uzvārdu:

* Dešons Batlers (*Da'Sean Butler*; 1988) — amerikāņu basketbolists;
* Džimijs Batlers (*Jimmy Butler*; 1989) — amerikāņu basketbolists;
* Kerons Batlers (*Caron Butler*; 1980) — amerikāņu basketbolists;
* Ostins Batlers (*Austin Butler*; 1991) — amerikāņu aktieris;
* Džerards Batlers (*Gerard James Butler*; 1969) – skotu aktieris un kinoproducents;
* Džūdita Batlere (*Judith Butler*; 1958) — amerikāņu filozofe, socioloģe un feministe.
Andris Buiķis (matemātiķis)

**Andris Alberts Buiķis** (dzimis  Valkā, miris ) bija Latvijas matemātiķis un politiķis. Bijis vairāku Saeimas sasaukumu deputāts, pārstāvēja Nacionālo apvienību (iepriekš bijis partiju "Jaunais laiks" un "Vienotība" biedrs). Latvijas Zinātņu akadēmijas īstenais loceklis (no 1997).

## Dzīvesgājums
Dzimis 1939. gadā Valkā, bet bērnībā ģimene pārcēlās uz dzīvi Tukuma apriņķī. Mācījās Smārdes pamatskolā un Tukuma 1. vidusskolā, kur viņa skolas biedrs un draugs bija Imants Ziedonis.

Studēja Latvijas Valsts universitātes Fizikas un matemātikas fakultātē skaitļošanas matemātikas specialitātē (absolvējis 1963. gadā). Strādāja Latvijas Universitātē, 1970. gadā aizstāvēja zinātņu kandidāta grādu, 1988. gadā zinātņu doktora grādu, kuru 1992. gadā nostrificēja par habilitētā matemātikas doktora *Dr.habil.math.* grādu.
1991. gadā Buiķi ievēlēja par LU profesoru matemātiskās modelēšanas apakšnozarē, līdztekus viņš bija Matemātikas un informātikas institūta Matemātisko tehnoloģiju laboratorijas vadītājs un vadošais pētnieks (1996—2006).

Darbojoties zinātnē, tika kritizēts par nezinātnisku, nepierādītu un ezotērisku teoriju atbalstīšanu. Sarakstījis grāmatas "Vai mēs esam tie, kas patiesībā esam" un "Vai tas esi tu vai kāds cits" (otro kopā ar Liu Guļevsku). Bija "Sorosa fonds Latvija" valdes loceklis.

Miris 2022. gada 6. oktobrī.

## Politiskā darbība
Bijis Padomju Savienības Komunistiskās partijas biedrs no 1972. līdz 1989. gadam.

2010. gada rudenī ievēlēts 10. Saeimā no partiju apvienības "Vienotība" saraksta. 2011. gada Saeimas ārkārtas vēlēšanās ievēlēts arī 11. Saeimā. Politikai pievērsies arī A. Buiķa dēls Emīls, arī partijas "Vienotība" biedrs.

2014. gada vasarā izstājies no partijas "Vienotība", lai mainītu partijas piederību. Atzinis, ka Nacionālā apvienība ir vienīgā partija, kurā viņš sevi varot iztēloties, jo viņam ir svarīgas tādas vērtības kā latviskums un nacionāla valsts. Rudenī ievēlēts 12. Saeimā no Nacionālās apvienības.

Pētnieciskās žurnālistikas centra ** veiktajā pētījumā par 12. Saeimas deputātu uzstāšanos tribīnē un ziņojumu gatavošanu atzīts par vienu no 12 "nerunīgajiem deputātiem", jo 12. Saeimā 44 pavadītajos mēnešos A. Buiķis tikai vienreiz runājis no tribīnes un trīs reizes gatavojis ziņojumu par kādu likumprojektu.

## Atsauces

## Ārējās saites

* researchgate.net
Artūrs Strēlnieks

**Artūrs Strēlnieks** (dzimis  Talsos) ir latviešu basketbolists, spēlē uzbrucēja pozīcijā. 2026. gadā pārstāv Nacionālās basketbola līgas (LBL2) klubu BK Talsi. Pirms tam ilgstoši spēlējis Latvijas vadošajos klubos BK Ventspils, Rīgas VEF un Rīgas Zeļļi, kā arī Nacionālās līgas komandā Gulbenes "Buki". Nopietni pievērsies arī 3x3 basketbolam, būdams rezervists Latvijas olimpiskajai izlasei, kura izcīnīja zelta medaļas 2020. gada olimpiskajās spēlēs.

Līdztekus spēlēšanai A. Strēlnieks ir arī jaunatnes basketbola treneris BS Rīga "Centrs/Rīdzene" sistēmā.

Artūra jaunākais brālis Jānis Strēlnieks arī ir profesionāls basketbolists, spēlējis Latvijas izlasē (iepriekš vairākas sezonas abi brāļi kopā spēlēja BK Ventspils sastāvā).

## Karjera
Basketbolista gaitas sācis Talsos trenera Arkādija Bajāra vadībā.

Jauniešu basketbolā neizpelnījās atzinību spēlēt Latvijas jaunatnes izlasēs. Arī profesionālā basketbola karjeru sācis zemāka līmeņa klubos, pamazām sasniedzot Latvijas labākās komandas. Laika posmā no 2004. līdz 2007. gadam pārstāvēja BK Roja, pēc tam no 2007. līdz 2009. gadam viņš spēlēja BK Ķeizarmežs sastāvā.

Pēc tam A. Strēlniekam izdevās nokļūt spēcīgāku klubu apritē, un no 2009.—2010. gada sezonas sākuma viņš pārstāvēja LBL klubu BK Ventspils. Tā sastāvā 2009.—2010. gada sezonā izcīnīja trešo vietu LBL čempionātā, taču jau nākamajā sezonā spēlēja finālā, kurā zaudēja Rīgas VEF. Finālā BK Ventspils spēlēja arī nākamajā sezonā, kad atkal zaudēja VEF.

2012. gada jūnijā A. Strēlnieks pievienojās VEF komandai. 2012.—2013. gada LBL sezonas un 2014.—2015. gada LBL sezonas noslēgumā VEF sastāvā kļuva par LBL čempionu. 2015.—2016. gada sezonā A. Strēlnieks bija Rīgas VEF kapteinis.

2016. gada vasarā pievienojās BK "Jūrmala/Fēnikss", bet kopš 2019. gada spēlē Nacionālās basketbola līgas (LBL2) klubā Gulbenes "Buki". Šajās sezonās lielu uzmanību pievērsis 3x3 basketbolam, būdams rezervists un treniņpartneris Latvijas olimpiskajai izlasei, kura izcīnīja zelta medaļas 2020. gada olimpiskajās spēlēs.

2023. gada septembrī A. Strēlnieks pievienojās jaunizveidotajam LBL klubam "Rīgas Zeļļi". Pēc pusotras sezonas šajā komandā, 2024. gada decembrī viņš pārcēlās uz pēc spēka otro līgu, atgriežoties tās Austrumu zonas līdervienībā Gulbenes "Buki". 2025. gada rudenī A. Strēlnieks pievienojās savas dzimtās pilsētas komandai Nacionālajā līgā BK Talsi.

## Atsauces

## Ārējās saites

* LBS profils
* BK Ventspils profils
* Strēlnieka dienas Maskavā 
* Artūrs Strēlnieks: "Kā ir, tā ir labi"
Strēlnieks (nozīmju atdalīšana)

**Strēlnieks** var būt:
* Kājnieks Krievijas/PSRS bruņotajos spēkos;
* Strēlnieks (zvaigznājs) — viens no 12 zodiaka zvaigznājie;
* Strēlnieks (zodiaka zīme) — devītā zodiaka zīme;
* Artūrs Strēlnieks (1985) — latviešu basketbolists;
* Jānis Strēlnieks (1989) — latviešu basketbolists.
Ikšķile (stacija)

**Ikšķile** ir dzelzceļa pieturas punkts, kas atrodas Ikšķilē starp Jaunogres un Saulkalnes pieturām. Ikšķilē apstājas elektrovilcieni, kas kursē maršrutos Rīga—Ogre, Rīga—Lielvārde un Rīga—Aizkraukle, kā arī daži Krustpils virziena dīzeļvilcieni. No  biļešu kase stacijā ir slēgta.

## Vēsture
Pasažieru stacija atklāta 1863. gadā kā divstāvu koka ēka. Atpūtnieki no stacijas ar pajūgiem un pārceltuves starpniecību uz Baldones kūrortu. Zirgvilkmes tramvajs jeb "trulītis" un Baldoni darbojās no 1863. līdz 1915. gadam.
Staciju izmantoja 45. kājnieku divīzijas vasaras (Šeremetjeva) nometnes vajadzībām.
Pirmā pasaules kara beigās vācu karaspēks 1917. gada septembrī uzbūvēja tiltu pāri Daugavai, pāri tam uz Baldoni veda šaursliežu dzelzceļš.
Savukārt kokmateriālu izvešanai no Ikšķiles stacijas izbūvēja šaursliežu dzelzceļu ar pieturas punktiem Kaparāmurs — Tīnūži (atzars uz Kranciemu) — Jumuči — Skujenieki — Kangari — Lantes — Ropažmuiža. Pēc Pirmā pasaules kara un Neatkarības kara zirgu tramvaja satiksmi atjaunoja un tā darbojās līdz 1941. gadam, kad to demontēja vācu armija.

Otrā pasaules kara laikā vācu armijai atkāpjoties, stacijas ēka pilnībā tika nopostīta. Pēc kara vecās stacijas vietā vācu karagūstekņi uzbūvēja tagadējo dzelzceļa staciju. No pirmās dzelzceļa stacijas apbūves saglabājušās tikai stacijas dārzā stādītās liepas.

Padomju okupācijas gados pie stacijas uzstādīts piemiņas akmens latviešu izcelsmes PSRS Ārlietu tautas komisariāta diplomātiskais kurjeram Teodoram Netem, kuru nogalināja netālu no Ikšķiles 1926. gada 5. februārī vilcienā Rīga—Maskava. Akmens demontēts 2022. gada 18. augustā.


Ikšķiles dzelzceļa stacija 1914.jpeg|Senākā Ikšķiles dzelzceļa stacija (1914)
Šaursliežu dzelzceļš pāri Daugavai pie Ikšķiles 1917. gada oktobrī.jpg|Šaursliežu dzelzceļš pāri Daugavai pie Ikšķiles (1917. gada oktobris)
Šaursliežu dzelzceļš Ropažu muižā 1919.gada oktobrī.jpg|Šaursliežu dzelzceļa galapunkts Ropažu muižā (1919. gada oktobris) 
Latvijas dzelzceļu shematiskās kartes fragments 1925.jpg|Ikšķiles stacija ar 600 mm platuma dzelzceļiem (zaļā krāsā) (1925)


## Attēlu galerija

File:Ikšķile railway station.jpg|Ikšķiles pieturas punkts 2011. gadā
File:Sliežu ceļi Ikšķilē 4.jpg|Sliežu ceļi Rīgas virzienā
File:Sliežu ceļi Ikšķilē 3.jpg|Sliežu ceļi Krustpils virzienā


## Atsauces

## Ārējās saites
*
Rolands Broks

**Rolands Broks** (dzimis  Rīgā) ir latviešu jurists (advokāts) un politiķis, bijušais Latvijas izglītības un zinātnes ministrs, Latvijas Zemnieku savienības biedrs.

## Dzīvesgājums
Dzimis 1969. gadā Rīgā. Mācījās Anrī Barbisa Rīgas 11. vidusskolā (1976—1987), studēja tieslietas Latvijas Universitātē (1987—1992). Strādāja par advokātu Rīgas 3. juridiskajā konsultācijā (1992—1994). 1994. gada decembrī papildinājās Francijas advokātu birojos starptautisko komerctiesību un apdrošināšanas tiesību jomā. 1994. gadā nodibināja zvērinātu advokātu biroju "Broks & Partneri".

## Politiskā karjera
2002. gada jūlijā kļuva par labklājības ministres Dagnijas Staķes padomnieku juridiskajos jautājumos, 2004. gadā par valsts aģentūras "Valsts sociālās apdrošināšanas aģentūra" konsultatīvās padomes locekli, bet 2006. gada jūlijā — par izglītības un zinātnes ministres Baibas Rivžas padomnieku juridiskajos jautājumos. 2007. gada decembrī kļuva par Izglītības un zinātnes ministrijas parlamentāro sekretāru.  apturēja biroja "Broks & Partneri" darbību.

R. Broks kandidēja 2009. gada Rīgas domes vēlēšanās no Zaļo un Zemnieku savienības (ZZS) saraksta, taču saraksts neieguva nepieciešamos 5% balsu un netika ievēlēts.  R. Broks kandidēja 10. Saeimas vēlēšanās no ZZS saraksta, taču netika ievēlēts.

 10. Saeima apstiprināja Valda Dombrovska otro valdību, kurā R. Broks kļuva par izglītības un zinātnes ministru. Līdztekus bija Latvijas Nacionālās sporta padomes priekšsēdētājs, Ministru kabineta Apbalvošanas padomes loceklis, kā arī UNESCO Latvijas Nacionālās komisijas viceprezidents.

Vēlāk neveiksmīgi kandidēja 2011. gada 11. Saeimas vēlēšanās, 2013. gada Rīgas domes vēlēšanās un 2020. gada ārkārtas Rīgas domes vēlēšanās un 14. Saeimas vēlēšanās 2022. gadā.

## Privātā dzīve
Precējies, ģimenē ir divi bērni. Brīvajā laikā aizraujas ar literatūras lasīšanu, vēstures izzināšanu un medībām.

## Atsauces
Laksa

**Laksa** var būt:

* Arnolds Laksa;
* Jānis Laksa;
* Kitija Laksa;
* Mārtiņš Laksa.

## Skatīt arī
* Ļaksa
Mārtiņš Laksa

**Mārtiņš Laksa** (dzimis ) ir Latvijas basketbolists, spēlē uzbrūkošā aizsarga pozīcijā, Latvijas basketbola izlases dalībnieks. 2026. gadā pārstāv Polijas klubu *[[Miasto Szkła Krosno]]*. Trīskārtējs Latvijas basketbola līgas (LBL) čempions dažādu klubu sastāvā.

M. Laksas tēvs ir bijušais basketbolists, ilggadējs Latvijas izlases spēlētājs Jānis Laksa. Basketboliste un trenere ir arī mamma Elita, arī māsa Kitija Laksa ir basketboliste, viena no Latvijas izlases līderēm.

## Karjera
M. Laksa ir divkārtējs Latvijas Jaunatnes basketbola līgas čempions (2007, 2008). Kopš 2009. gada pārstāvēja Rīgas VEF. 2009.—2010. gada sezonā kopā ar VEF izcīnīja sudraba medaļu LBL čempionātā, piedalījās VTB Vienotajā līgā, kā arī sasniedza ceturtdaļfinālu Baltijas Basketbola līgā. 2010.—2011. gada sezonā viņš kļuva par Latvijas čempionu, bet BBL izcīnīja otro vietu, startēja VTB vienotajā līgā. Pēc tam izcīnījis vēl divus LBL čempiona titulus — ar BK Ventspils 2014. gadā un "Valmiera/Ordo" 2015. gadā. Kopā ar Ventspils komandu kļuva par Baltijas Basketbola līgas čempionu 2013. gadā.

Kopš 2017. gada spēlējis ārpus Latvijas, sākotnēji Spānijā, kur spēlējis ACB līgā, bet pēc tam arī Polijā, Ungārijā, Vācijā un Lietuvā. 2025. gada vasarā M. Laksa guva traumu, trenējoties Latvijas izlases sastāvā, un klubu apritē atgriezās tikai 2026. gada sākumā, pievienojoties vienam no vājākajiem Polijas augstākās līgas klubiem *[[Miasto Szkła Krosno]]*.

M. Laksa ir bijis visu vecumu Latvijas jaunatnes izlašu dalībnieks. Kopš 2012. gada pieaugušo Latvijas basketbola izlases spēlētājs.

## Atsauces

## Ārējās saites

* BAA Rīga profils
* BBL profils 
* Basket profils
1969.—1970. gada NBA sezona

**1969.—1970. gada [[Nacionālā basketbola asociācija|Nacionālās basketbola asociācijas]] sezona** bija 24. NBA sezona. Šajā sezonā piedalījās 14 komandas (visas no ASV).

Par NBA čempioniem kļuva Ņujorkas "Knicks" spēlētāji, kas septiņu spēļu finālsērijā pieveica Losandželosas "Lakers" ar 4–3. Finālsērija ilga no  līdz . Par regulārās sezonas un finālsērijas vērtīgāko spēlētāju tika atzīts Viliss Rīds ("Knicks"), savukārt Džerijs Vests ("Lakers") bija sezonas rezultatīvākais spēlētājs.

1969. gada NBA drafts notika  (pirmās divas kārtas; pārējās kārtas notika ), tajā Milvoki "Bucks" ar pirmo numuru izvēlējās Lūisu Alsindoru. 20. NBA Visu zvaigžņu spēle notika *The Spectrum* arēnā Filadelfijā. Tajā Austrumu komanda uzvarēja Rietumus ar 142–135. Par spēles vērtīgāko spēlētāju tika atzīts Ņujorkas "Knicks" spēlētājs Viliss Rīds.

## Regulārā sezona
;Austrumu divīzija

;Rietumu divīzija

**Piezīmes**
* **x** — Iekļuva izslēgšanas spēlēs.

## Izslēgšanas spēles
: Piezīmes:
:* **Treknraksts** = komanda uzvar kārtā

## Apbalvojumi
* Sezonas MVP: **[[Viliss Rīds]]**, Ņujorkas "Knicks"
* Labākais debitants: **[[Lūiss Alsindors]]**, Milvoki "Bucks"
* Labākais treneris: **[[Reds Holcmens]]**, Ņujorkas "Knicks"

## Ārējās saites
* Oficiālā NBA mājaslapa 
* Basketball Reference profils
1968.—1969. gada NBA sezona

**1968.—1969. gada [[Nacionālā basketbola asociācija|Nacionālās basketbola asociācijas]] sezona** bija 23. NBA sezona. Šajā sezonā piedalījās 14 komandas (visas no ASV).

Par NBA čempioniem kļuva Bostonas "Celtics" spēlētāji, kas septiņu spēļu finālsērijā pieveica Losandželosas "Lakers" ar 4—3. Finālsērija ilga no  līdz . Par regulārās sezonas vērtīgāko spēlētāju tika atzīts Vess Anselds ("Bullets"), Džerijs Vests ("Lakers") bija finālsērijas vērtīgākais spēlētājs, savukārt Elvins Hejess ("Rockets") bija sezonas rezultatīvākais spēlētājs.

1968. gada NBA drafts notika  (pirmā kārta; pārējās kārtas notika ), tajā Sandjego "Rockets" ar pirmo numuru izvēlējās Elvinu Hejesu. 19. NBA Visu zvaigžņu spēle notika *Baltimore Civic Center* arēnā Baltimorā. Tajā Austrumu komanda uzvarēja Rietumus ar 123–112. Par spēles vērtīgāko spēlētāju tika atzīts Sinsinati "Royals" spēlētājs Oskars Robertsons.

## Regulārā sezona
;Austrumu divīzija

;Rietumu divīzija

**Piezīmes**
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* Sezonas MVP: **[[Vess Anselds]]**, Baltimoras "Bullets"s
* Labākais debitants: **[[Vess Anselds]]**, Baltimoras "Bullets"s
* Labākais treneris: **[[Žens Šu]]**, Baltimoras "Bullets"

## Ārējās saites
* Oficiālā NBA mājaslapa 
* Basketball Reference profils
1967.—1968. gada NBA sezona

**1967.—1968. gada [[Nacionālā basketbola asociācija|Nacionālās basketbola asociācijas]] sezona** bija 22. NBA sezona. Šajā sezonā piedalījās 12 komandas (visas no ASV).

Par NBA čempioniem kļuva Bostonas "Celtics" spēlētāji, kas sešu spēļu finālsērijā pieveica Losandželosas "Lakers" ar 4—2. Finālsērija ilga no  līdz . Par regulārās sezonas vērtīgāko spēlētāju tika atzīts Vilts Čemberlens ("76ers"), savukārt Deivs Bings ("Pistons") bija sezonas rezultatīvākais spēlētājs.

1967. gada NBA drafts notika , tajā Detroitas "Pistons" ar pirmo numuru izvēlējās Džimiju Volkeru. 18. NBA Visu zvaigžņu spēle notika *[[Madison Square Garden]]* arēnā Ņujorkā. Tajā Austrumu komanda uzvarēja Rietumus ar 144-124. Par spēles vērtīgāko spēlētāju tika atzīts Filadelfijas "76ers" spēlētājs Hals Grīrs.

## Regulārā sezona
;Austrumu divīzija

;Rietumu divīzija

**Piezīmes**
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* Sezonas MVP: **[[Vilts Čemberlens]]**, Filadelfijas "76ers"
* Labākais debitants: **[[Ērls Monro]]**, Baltimoras "Bullets"
* Labākais treneris: **[[Ričijs Gurins]]**, Sentluisas "Hawks"

## Ārējās saites
* Oficiālā NBA mājaslapa 
* Basketball Reference profils
1966.—1967. gada NBA sezona

**1966.—1967. gada [[Nacionālā basketbola asociācija|Nacionālās basketbola asociācijas]] sezona** bija 21. NBA sezona. Šajā sezonā piedalījās 10 komandas (visas no ASV).

Par NBA čempioniem kļuva Filadelfijas "76ers" spēlētāji, kas sešu spēļu finālsērijā pieveica Sanfrancisko "Warriors" ar 4—2. Finālsērija ilga no  līdz . Par regulārās sezonas vērtīgāko spēlētāju tika atzīts Vilts Čemberlens ("76ers"), savukārt Riks Berijs ("Warriors") bija sezonas rezultatīvākais spēlētājs.

1966. gada NBA drafts notika , tajā Ņujorkas "Knicks" ar pirmo numuru izvēlējās Keziju Raselu. 17. NBA Visu zvaigžņu spēle notika *Cow Palace* arēnā Sanfrancisko. Tajā Rietumu komanda uzvarēja Austrumus ar 135-120. Par spēles vērtīgāko spēlētāju tika atzīts Sanfrancisko "Warriors" spēlētājs Riks Berijs.

## Regulārā sezona
;Austrumu divīzija

;Rietumu divīzija

**Piezīmes**
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* Sezonas MVP: **[[Vilts Čemberlens]]**, Filadelfijas "76ers"
* Labākais debitants: **[[Deivs Bings]]**, Detroitas "Pistons"
* Labākais treneris: **[[Džonijs Kers]]**, Čikāgas "Bulls"

## Ārējās saites
* Oficiālā NBA mājaslapa 
* Basketball Reference profils
1964.—1965. gada NBA sezona

**1964.—1965. gada [[Nacionālā basketbola asociācija|Nacionālās basketbola asociācijas]] sezona** bija 19. NBA sezona. Šajā sezonā piedalījās 9 komandas (visas no ASV).

Par NBA čempioniem kļuva Bostonas "Celtics" spēlētāji, kas piecu spēļu finālsērijā pieveica Losandželosas "Lakers" ar 4—1. Finālsērija ilga no  līdz . Par regulārās sezonas vērtīgāko spēlētāju tika atzīts Bills Rasels ("Celtics"), savukārt Vilts Čemberlens ("Warriors"/"76ers") bija sezonas rezultatīvākais spēlētājs.

1964. gada NBA drafts notika , tajā Ņujorkas "Knicks" ar pirmo numuru izvēlējās Džimu Bārnsu. 15. NBA Visu zvaigžņu spēle notika *Kiel Auditorium* arēnā Sentluisā. Tajā Austrumu komanda uzvarēja Rietumus ar 124–123. Par spēles vērtīgāko spēlētāju tika atzīts Sinsinati "Royals" spēlētājs Džerijs Lūkass.

## Regulārā sezona
;Austrumu divīzija

;Rietumu divīzija

**Piezīmes**
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* Sezonas MVP: **[[Bills Rasels]]**, Bostonas "Celtics"
* Labākais debitants: **[[Viliss Rīds]]**, Ņujorkas "Knicks"
* Labākais treneris: **[[Reds Auerbahs]]**, Bostonas "Celtics"

## Ārējās saites
* Oficiālā NBA mājaslapa 
* Basketball Reference profils
Nelly

***Nelly***, īstajā vārdā ***Cornell Iral Haynes, Jr.*** (dzimis 1974. gada 2. novembrī), ir amerikāņu reperis, mūzikas producents un aktieris. Kopš 1993. gada viņš darbojās hiphopa apvienībā *St. Lunatics*, bet 1999. gadā Nelly izdevās noslēgt līgumu ar Universal Records un sākās viņa solo karjera.

2000. gadā iznāca *Nelly* debijas albums *Country Grammar*, kas guva milzīgus panākumus un Amerikā vien ir pārdots vairāk kā 8,4 miljonos eksemplāru. Pirmais ieraksts vēl aizvien tiek uzskatīts par visveiksmīgāko albumu *Nelly* karjerā. Taču arī viņa nākamajiem albumiem *Nellyville* (2002), *Suit* (2004), *Sweat* (2004) un *Brass Knuckles* (2008)  izdevās gūt atzinību. 2010. gadā *Nelly*, kurš ir arī trīs prestižo *Grammy* balvu ieguvējs, ir izdevis savu sesto studijas albumu *Nelly 5.0*, kas iznāca 2010. gada novembra vidū.

*Nelly* ir pārdevis gandrīz 30 miljonus ierakstu, kas padara viņu par vienu no mūsdienu veiksmīgākajiem hiphopa izpildītājiem. Nelly pieder sava ierakstu kompānija *Derrty Ent.*, kas darbojas *Universal Records* paspārnē. Reperim arī pieder tādi zīmoli kā sieviešu apģērbu līnija *Apple Bottom* un enerģijas dzēriens *Pimp Juice*. Viņš ir Šarlotas "Bobcats" basketbola komandas līdzīpašnieks un izveidojis bezpeļņas organizācijas *4 SHo 4 kids* un *Jes Us 4 Jackie*.

## Diskogrāfija
### Studijas albumi

### Labāko dziesmu izlases
* *Sweatsuit* (2005)
* *The Best of Nelly* (2009)

### Remiksu albumi
* *Da Derrty Versions: The Reinvention* (2003)

## Atsauces

## Ārējās saites
* Oficiālā ''Nelly'' mājaslapa
* Nelly profils portālā *Allmusic*
*
Bruno Mars

***Bruno Mars***, īstajā vārdā **Pīters Džīns Ernandess** (), (dzimis 1985. gada 8. oktobrī) ir amerikāņu mūziķis no Havaju salām. Pirms Bruno Mars uzsāka veiksmīgu solo karjeru, viņš bija pazīstams kā daļa no producentu trio *The Smeezingtons*, darbojās kā dziesmu autors un producents un palīdzējis radīt hitus tādām popzvaigznēm kā *[[Flo Rida]]*, *[[Sugababes]]*, *[[K'naan]]* un Džastinu Bīberu. Viens no viņa lielākajiem sasniegumiem bija *[[Flo Rida]]* starptautiskais grāvējs *Right Round*.

## Biogrāfija
Kā dziedātājs *Bruno Mars* kļuva atpazīstams pēc piedalīšanās *[[B.o.B]]* hitā *Nothin' On You* un *Travie McCoy* solo debijas singlā *Billionaire*. Drīz pēc šīm dziesmām sekoja arī viņa paša debijas singls *Just The Way You Are*, kas guva milzīgus panākumus gan Amerikā, gan Lielbritānijā un iekaroja arī citu pasaules valstu topus. Minētā dziesma ir iekļauta *Bruno Mars* pirmajā studijas albumā *Doo-Wops & Hooligans*, kas klajā nāca 2010. gada oktobra sākumā. Kā *Nothin' On You* un *[[Cee Lo Green]]* dziesmas *F**k You (Forget You)*, *Bruno Mars* tika nominēts ''Grammy'' balvai. Kopumā viņš tika izvirzīts septiņām *Grammy* nominācijām (saņēma kā labākā vīriešu popmūzikas vokāla snieguma par dziesmu *Just The Way You Are*), kā arī Britu mūzikas balvai un *NAACP Image Awards*.

*Bruno Mars* kļuvis par vienīgo vīriešu kārtas izpildītāju pēdējo 13 gadu laikā, kam izdevies sasniegt ASV singlu topa virsotni ar pirmajiem diviem singliem — *Just The Way You Are* un *Grenade*. Žurnāls *[[Rolling Stone]]* *Bruno Mara* debijas albumu *Doo-Wops & Hooligans* nodēvējis par gada debiju popmūzikā.

## Diskogrāfija
### Studijas albumi
* *[[Doo-Wops & Hooligans]]* (2010)
* *Unorthodox Jukebox* (2012)
* *24K Magic* (2016)
* *The Romantic* (2026)

### EP ieraksti
* *It's Better If You Don't Understand* (2010)

## Singli

### 2010. gadi

## Atsauces

## Ārējās saites
* Oficiālā mājaslapa
* 
*
Baltu-slāvu pirmvalodas hipotēze

[thumb|Iespējamo slāvu (sārtā krāsā), [balti|baltu (zilā krāsā) un somugru (zaļā krāsā) arheoloģisko kultūru izplatība 3.—4. gadsimtā]]
thumb|Shematiski attēlotas vairākas teorijas par baltu un slāvu valodu savstarpējo mijiedarbību (''Van Wijk'', 1923).
[thumb|Ar violetu krāsu iezīmēts ģeogrāfiskais areāls, kura robežās atrastās [Bronzas laikmets|bronzas laikmeta arheoloģiskās kultūras tiek saistītas ar baltu valodā runājošo cilšu izplatību. Sarkanie punkti apzīmē arhaiskos slāvu hidronīmus Pripetes upes baseinā.]] 
**Baltu-slāvu pirmvalodas hipotēze** postulē, ka pēc atdalīšanās no indoeiropiešu pirmvalodas kādu laiku Austrumeiropā pastāvēja kopīga baltu-slāvu pirmvaloda. Tiek arī uzskatīts, ka vēl pirms tam 3. gadu tūkstotī līdz 2. gadu tūkstoša sākumam pastāvējusi kopīga baltu-slāvu-ģermāņu pirmvaloda, kurā runājošās pirmtautas vienoja neolīta auklas keramikas kultūra. 

Kopš 19. gadsimta tika radītas vairākas alternatīvas teorijas par to, vai bronzas laikmetā pēc šīs pirmvalodas sadalīšanās atsevišķās valodu grupās tās austrumu areālā pastāvēja kopīga baltu-slāvu pirmvaloda. Droši zināms, ka tikai dzelzs laikmetā, no 6. gadsimta ir nepārprotamas liecības par atsevišķu slāvu valodu pastāvēšanu. 

Augusts Šlaihers (*Schleicher*) jau 1861. gadā izteica pirmo hipotēzi par kopīgas baltu-slāvu pirmvalodas izcelsmi no indoeiropiešu pirmvalodas, bet Jānis Endzelīns to apstrīdēja, apgalvojot, ka baltu un slāvu valodu līdzību var tikpat labi izskaidrot ar ilgstošu mijiedarbību. Savukārt Antuāns Meijē (*Antoine Meillet*) rakstīja, ka līdzības baltu un slāvu valodās radušās paralēlas attīstības rezultātā  Jans Rozvodovskis (*Rozwadowski*) toties izvirzīja hipotēzi, ka baltu un slāvu valodām ir ne tikai kopīga pirmvaloda, bet tās atkārtoti ir mijiedarbojušās vēstures gaitā. Mūsdienās Vladimirs Toporovs (*Топоров*) meklējot slāvu saknes, apgalvo, ka slāvu valodas izdalījušās no kopējās baltu valodu saimes. Tomass Olanders līdzīgo akcentu dēļ atkal no jauna aizstāv hipotēzi par abu valodu grupu kopējo cilmi.

Austrumbaltu ciltis laika gaitā tika asimilētas — slāviskotas, tāpēc arī slāvu valodās ieplūduši daudzi baltismi. 
thumb|Valodu vecums pēc jaunākajiem pētījumiem (katrs 'dakšiņas' zariņš apzīmē citu valodu)

## Literatūra
* Fortson, Benjamin W. *Indo-European Language and Culture: An Introduction* (2nd ed.), Malden, Massachusetts: Blackwell, 2010  
* Olander, Thomas. *Balto-Slavic Accentual Mobility*, Berlin & New York: Mouton de Gruyter, 2009  
* Kortlandt, Frederik. Baltica & Balto-Slavica, Amsterdam-New York: Rodopi, 2009 
* Bernd Barschel, Maria Kozianka, Karin Weber (Hrsgg.): *Indogermanisch, Slawisch und Baltisch.* Materialien des vom 21.-22. September 1989 in Jena in Zusammenarbeit mit der Indogermanischen Gesellschaft durchgeführten Kolloquiums. München: Sagner 1992. .
* Oleg Poljakov: *Das Problem der balto-slavischen Sprachgemeinschaft*. Frankfurt am Main: Peter Lang 1995. .

## Skatīt arī
* Baltu-slāvu valodas

## Atsauces

## Ārējās saites

* Biennial International Workshop on Balto-Slavic Natural Language Processing
B.o.B

**B.o.B**, īstajā vārdā **Bobijs Rejs Saimonss Juniors** (), (dzimis 1988. gada 15. novembrī) ir amerikāņu reperis, dziesmu autors un producents no Winston-Salem pisētas Ziemeļkarolīnas štata, bet pašlaik dzīvo Atlantā, Džordžijas štatā.

Pirmos panākumus viņam izdevās gūt jau 2007. gadā ar dziesmu "Haterz Everywhere", ko viņš izpildīja kopā ar Wes Fif. Tāpat iepriekš B.o.B ir bijis dzirdams T.I. albuma "Paper Trail" dziesmā "On Top Of The World". Ar T.I. viņš ir cieši saistīts arī šobrīd, jo darbojas T.I. piederošās ierakstu kompānijas "Grand Hustle" paspārnē. Tieši šis leibls 2010. gada aprīlī arī laida klajā B.o.B pirmo studijas albumu "B.o.B Presents: The Adventures of Bobby Ray". Ievērojamus panākumus visā pasaulē guva šī albuma singli: dziesmas "Nothin' On You" (viesmākslinieks Bruno Mars) un "Airplanes" (viesmāksliniece Paramore soliste Heilija Viljamsa).

## Diskogrāfija
### Studijas albumi
* *[[B.o.B Presents: The Adventures of Bobby Ray]]* (2010)

### EP ieraksti
* *Eastside* (2007)
* *12th Dimension* (2008)

## Singli
**2010. gads**
* "Nothin' on You" (piedaloties Bruno Mars)
* "Airplanes" (piedaloties Hayley Williams)
* "Magic" (piedaloties Rivers Cuomo)
* "Don't Let Me Fall"

**2011. gads**
* "I'll Be in the Sky"

### Kā viesmākslinieks
* "Hood Dreamer" (Willy Northpole feat. B.o.B)
* "Don't Go There" (Giggs feat. B.o.B)
* "So High" (Slim Thug feat. B.o.B)
* "Price Tag" (Jessie J feat. B.o.B)

## Atsauces

## Ārējās saites
* Oficiālā mājas lapa
* B.o.B profils portālā Allmusic
* B.o.B profils portālā Last.fm
* B.o.B profils portālā Billboard.com

### Albumu apskats
* B.o.B. "The Adventures of Bobby Ray"
Kadisa

**Kadisa** (, izrunā: ) ir pilsēta Spānijas dienvidrietumos, Andalūzijas autonomajā apgabalā. Tā ir Kadisas provinces administratīvais centrs. Pilsēta atrodas pie Atlantijas okeāna Kadisas līča un ir nozīmīga Spānijas ostas pilsēta. Kadisa ir Spānijas jūras kara flotes galvenā bāze.

Pilsēta atrodas uz šauras zemes strēles, ko ieskauj jūra. Kadisa ir tipiska Andalūzijas pilsēta ar labi saglabātiem vēsturiskiem pieminekļiem, no kuriem ievērojamākie ir Kadisas katedrāle, laukums *Plaza de Mina*, Taviras tornis, piekrastes nocitinājumi *Castillo de San Sebastián* un *Baluarte de Santa catalina y Castillo*. Kadisas vecākā daļa iekšpus pilsētas mūru atliekām tiek saukta par vecpilsētu (*Casco Antiguo*). Tās senatnīgie kvartāli un šaurās, līkumostās ieliņas, kas savieno lielākus laukumus, rada ievērojamu kontrastu ar jaunākajām pilsētas daļām. Pilsēta ir daudzi parki, kuros atrodami eksotiski augi, tostarp seni koki, kuri atvesti uz Spāniju no Jaunās pasaules.

2015. gadā izbūvētais jaunais tilts *La Pepa* 2092 km garumā savieno Kadisu ar blakusesošo ostas pilsētu Pueartorealu kontinentālajā Spānijā. Tilta lielākais augstums virs ūdens virsmas ir 69 m, bet pilnonu, kuri tur vantis, augstums sasniedz 187 m, padarot to par vienu no augstākajiem tiltiem Eiropā.

## Vēsture
Kadisa tiek uzskatīta par vienu no vissenākajām nepārtraukti apdzīvotajām pilsētām Eiropā, senākie arheoloģiskie atradumi tās teritorijā datēti ar 12. gadsimtu pirms mūsu ēras. Pilsētu ir dibinājuši feniķieši, tā laika nosaukums **Gadira**. Vēlāk šo teritoriju ieguvuši kartāgieši, bet pēc Otrā pūniešu kara tā nokļuva romiešu pakļautībā un bija viena no nozīmīgākajām pilsētām impērijas rietumos (romiešu nosaukums **Gadesa**). Pēc Romas impērijas sabrukuma Kadisā valdīja vandaļi, vestgoti un mauri. 13. gadsimtā pilsētu ieguva Kastīlijas Karaliste. Lielo ģeogrāfisko atklājumu laikā Kadisa kļuva par viernu no svarīgākajām ostām, no kuras ceļā devās daudzas flotes uz Spānijas kolonijām un līdz tam nepazīstamām zemēm. Kadisa cieta 1755. gada Lisabonas zemestrīcē, kas aizsāka pilsētas nozīmes mazināšanos. No 1810. līdz 1812. gadam Kadisu bija ielencis Francijas karaspēks, taču ieņemt to nespēja. 1823. gadā ar Kadisas ieņemšanu noslēdzās Francijas intervence Spānijā, atjaunojot karaļa Fernando VII varu.

## Galerija

Attēls:Catedral de Cádiz, España, 2015-12-08, DD 56.JPG|Kadisas katedrāle
Attēls:Iglesia de San Antonio de Padua, Cádiz.jpg|*Plaza San Antonio*
Attēls:Cadiz Plaza de San Juan de Dios.jpg|*Plaza de San Juan de Dios*
Attēls:Castillo de San Sebastián Cádiz 3.jpg|*Castillo de San Sebastián*


## Atsauces

## Ārējās saites
Teravāda

[thumb| [Mūks|Mūki ar savu skolotāju 1980. gadā Taizemē]]
**Teravāda** jeb **theravāda** (, *theravāda*) ir vecākā budisma skola. Tā izveidojās Indijā. Tā ir arī viskonservatīvākā skola, visvairāk līdzinās agrīnajam budismam. Tās pārstāvji galvenokārt mīt Šrilankā.

Saskaņā ar dažādām aplēsēm pasaulē ir no 100 līdz 150 miljoniem teravādas budistu.

## Skatīt arī
* Tripitaka

## Piezīmes

* Pāli ir sena indoeiropiešu "Pakritu" valoda, kas atšķiras no sanskrita. Pāli valodu mūsdienās studē Dienvidaustrumāzijas Teravādas budistu kopienas lai piekļūtu pāli kanonam Tripitakai.

## Atsauces

## Ārējās saites
Bortjē galerija

thumb|250px|Bortjē galerija

**Bortjē galerija** ir tirdzniecības pasāža, kas atrodas Briseles augšpilsētā, Madlēnas ielā, netālu no Madlēnas kapelas.
Bortjē galerija ir vienīgā grāmatu, īpaši antikvāro grāmatu un karšu veikalu tirdzniecības pasāža pilsētā.

## Vēsture
Pasāža savu nosaukumu ieguva pateicoties Bortjē kungam, kuram piederēja zemes gabals šajā vietā un kurš nolēma 19. gadsimta 40. gados izveidot slēgtu pasāžu ar veikaliem abās pusēs. To viņš izdarīja, ieguldot 160 000 franku. 65 metrus garo galeriju projektējis Žans Pjērs Klauzenārs, kurš ir arī arhitekts tuvumā esošajām Svētā Ibēra galerijām. Galerija tika atklāta 1848. gadā reizē ar tolaik blakus esošo Madlēnas tirgu, kas tika pilsētplānotāju ieteikuma dēļ nojaukts 1958. gadā. 1974. gadā tika veikta pilnīga Bortjē galerijas restaurācija, ievērojot Klauzenāra plānu, kā arī galerijai ieklāja stiklotu jumtu, kas tika izveidots atbilstoši 19. gadsimta Parīzes stilam.

## Ārējās saites
* www.ebru.be
* www.eurobru.be
1959.—1960. gada NBA sezona

**1959.—1960. gada [[Nacionālā basketbola asociācija|Nacionālās basketbola asociācijas]] sezona** bija 14. NBA sezona. Šajā sezonā piedalījās 8 komandas (visas no ASV).

Par NBA čempioniem kļuva Bostonas "Celtics" spēlētāji, kas septiņu spēļu finālsērijā pieveica Sentluisas "Hawks" ar 4—3. Finālsērija ilga no  līdz . Par regulārās sezonas vērtīgāko spēlētāju tika atzīts Vilts Čemberlens ("Warriors"), kurš bija arī sezonas rezultatīvākais spēlētājs.

1959. gada NBA drafts notika , tajā Sinsinati "Royals" ar pirmo numuru izvēlējās Bobu Būzeru. 10. NBA Visu zvaigžņu spēle notika *Convention Hall* arēnā Filadelfijā. Tajā Austrumu komanda uzvarēja Rietumus ar 125–115. Par spēles vērtīgāko spēlētāju tika atzīts Filadelfijas "Warriors" spēlētājs Vilts Čemberlens.

## Regulārā sezona
;Austrumu divīzija

;Rietumu divīzija

**Piezīmes**
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* Sezonas MVP: **[[Vilts Čemberlens]]**, Filadelfijas "Warriors"
* Labākais debitants: **[[Vilts Čemberlens]]**, Filadelfijas "Warriors"

## Ārējās saites
* Oficiālā NBA mājaslapa 
* Basketball Reference profils
1958.—1959. gada NBA sezona

**1958.—1959. gada [[Nacionālā basketbola asociācija|Nacionālās basketbola asociācijas]] sezona** bija 13. NBA sezona. Šajā sezonā piedalījās 8 komandas (visas no ASV).

Par NBA čempioniem kļuva Bostonas "Celtics" spēlētāji, kas četru spēļu finālsērijā pieveica Mineapolisas "Lakers" ar 4—0. Finālsērija ilga no  līdz . Par regulārās sezonas vērtīgāko spēlētāju tika atzīts Bobs Petits ("Hawks"), kurš bija arī sezonas rezultatīvākais spēlētājs.

1958. gada NBA drafts notika , tajā Mineapolisas "Lakers" ar pirmo numuru izvēlējās Eldžinu Beiloru. 9. NBA Visu zvaigžņu spēle notika *Olympia Stadium* arēnā Detroitā. Tajā Rietumu komanda uzvarēja Austrumus ar 124-108. Par spēles vērtīgākajiem spēlētājiem tika atzīti Sentluisas "Hawks" spēlētājs Bobs Petits un Mineapolisas "Lakers" spēlētājs Eldžins Beilors.

## Regulārā sezona
;Austrumu divīzija

;Rietumu divīzija

**Piezīmes**
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* Sezonas MVP: **[[Bobs Petits]]**, Sentluisas "Hawks"
* Labākais debitants: **[[Eldžins Beilors]]**, Mineapolisas "Lakers"

## Ārējās saites
* Oficiālā NBA mājaslapa 
* Basketball Reference profils
Saulkalne (stacija)

**Saulkalne** ir dzelzceļa pieturas punkts līnijā Rīga—Daugavpils, kas atrodas Salaspils novadā starp Ikšķiles pieturu un Salaspils staciju ziemeļos no Saulkalnes ciema. Pieturas punktā biļešu kase ir slēgta.

## Vēsture
Stacija tika atvērta 1931. gadā, lai apkalpotu Nāves salā izvietoto dolomīta lauztuvi. Mūsdienās šeit ir pieturas punkts.

## Attēlu galerija

File:Saulkalne train station.jpg|Saulkalnes pieturas punkta ēka 2011. gadā
File:Sliežu ceļi Saulkalnē 4.jpg|Sliežu ceļi Krustpils virzienā
File:Sliežu ceļi Saulkalnē 3.jpg|Sliežu ceļi Rīgas virzienā


## Atsauces

## Ārējās saites
* Līnijas vēsture 
* Vilcienu kustības saraksta meklētājs